Raġel Messikan li nqabad fil-fatt jaħqar lill-kelb tiegħu b’ċ-ċintorin spiċċa sab kappell jiġih wara li l-annimal irritalja għas-swat b’sidu jispiċċa mixħut mal-art. Kienu bosta dawk li kkummentaw dwar dan il-fatt, għalihom mument ta’ sodisfazzjoni hekk kif fi kliemhom ir-raġel ħa dak li ħaqqu. Il-filmat li ttella’ fuq is-sit LiveLeak, juri raġel ta’ madwar 50 sena jsawwat lill-kelb tiegħu b’dak li jidher bħala ċintorin. Ir-raġel jidher isawwat lill-kelb diversi drabi fi triq mhux magħrufa fil-Messiku, bil-kelb jipprova jilqa’ għas-swat. Madankollu f’ħin bla waqt il-kelb ġibed waħda lura bil-konsegwenza li sidu tfixekl f’saqajh u spiċċa mal-art. Hawnhekk il-kelb jidher jieħu l-opportunità u jaħrab jiġri minn sidu. Fil-fatt bla ma ħares lura, il-kelb telaq jiġri għal għonq it-triq b’sidu jittanta jqum mill-art. Ftit sigħat wara li dan il-filmat ittella’ fuq bosta siti soċjali, kienu mijiet li kkummentaw u talbu lill-awtoritajiet Messikani biex jieħdu passi kontra dan ir-raġel għall-mod krudili li bih inqabad isawwat lill-kelb tiegħu.